CELEX: 32019D0329(01)
Language: sl
Date: 2019-03-26 00:00:00
Title: Izvedbeni sklep Komisije z dne 26. marca 2019 o financiranju programa „Boljše usposabljanje za varnejšo hrano“ in sprejetju delovnega programa za leto 2019

29.3.2019   
               
               
                  SL
               
               
                  Uradni list Evropske unije
               
               
                  C 117/3
               
            
         IZVEDBENI SKLEP KOMISIJE
         z dne 26. marca 2019
         o financiranju programa „Boljše usposabljanje za varnejšo hrano“ in sprejetju delovnega programa za leto 2019
         (2019/C 117/03)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) ter zlasti člena 110 Uredbe,
         ob upoštevanju Uredbe (EU) št. 652/2014 Evropskega parlamenta in Sveta z dne 15. maja 2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom, spremembi direktiv Sveta 98/56/ES, 2000/29/ES in 2008/90/ES, uredb (ES) št. 178/2002, (ES) št. 882/2004 in (ES) št. 396/2005 Evropskega parlamenta in Sveta, Direktive 2009/128/ES Evropskega parlamenta in Sveta in Uredbe (ES) št. 1107/2009 Evropskega parlamenta in Sveta ter razveljavitvi sklepov Sveta 66/399/EGS in 76/894/EGS ter Odločbe Sveta 2009/470/ES (2) in zlasti člena 36(1) Uredbe,
         ob upoštevanju naslednjega:
         
                     (1)
                  
                  
                     Uredba (ES) št. 882/2004 Evropskega parlamenta in Sveta (3), ki določa splošna pravila za izvajanje uradnega nadzora, Komisiji dovoljuje organizacijo programov usposabljanja za osebje pristojnih organov držav članic, odgovornih za zadevni uradni nadzor, pri čemer so ti programi usposabljanja lahko odprti za udeležence iz tretjih držav, zlasti iz držav v razvoju. Navedeni tečaji lahko zajemajo zlasti usposabljanje o zakonodaji Evropske unije o krmi in živilih ter pravilih o zdravju in dobrobiti živali.
                  
               
                     (2)
                  
                  
                     Direktiva Sveta 2000/29/ES (4) je pravna podlaga za organizacijo tečajev na področju zdravja rastlin.
                  
               
                     (3)
                  
                  
                     Komisija je leta 2006 oblikovala program „Boljše usposabljanje za varnejšo hrano“ (5), da bi dosegla cilje iz Uredbe (ES) št. 882/2004. Sporočilo Komisije „Boljše usposabljanje za varnejšo hrano“ z dne 20. septembra 2006 pojasnjuje potrebo po boljšem usposabljanju na področju hrane in krme ter zdravja živali in rastlin ter proučuje možnosti za organizacijo prihodnjih dejavnosti usposabljanja.
                  
               
                     (4)
                  
                  
                     Uredba (EU) št. 652/2014 uvaja določbe za upravljanje odhodkov iz splošnega proračuna Evropske unije na področjih, ki urejajo varnost hrane in krme, zdravje in dobrobit živali ter pravila o zdravju rastlin. Člen 31 navedene uredbe določa, da lahko Unija financira usposabljanje zaposlenih v pristojnih organih, odgovornih za uradni nadzor, da se razvije usklajen pristop k uradnemu nadzoru in drugim uradnim dejavnostim za zagotavljanje visoke stopnje varovanja zdravja ljudi, živali in rastlin.
                  
               
                     (5)
                  
                  
                     Za zagotovitev izvajanja programa „Boljše usposabljanje za varnejšo hrano“ je treba sprejeti letni sklep o financiranju, ki predstavlja delovni program o usposabljanju na področju varnosti hrane in krme, zdravja živali, dobrobiti živali in zdravja rastlin za leto 2019. Člen 110 Uredbe (EU, Euratom) 2018/1046 (v nadaljnjem besedilu: finančna uredba) določa podrobna pravila o sklepih o financiranju.
                  
               
                     (6)
                  
                  
                     Za izvajanje vodstvenih nalog in nalog izvajanja programa, ki se nanašajo na ukrepe usposabljanja glede varnosti hrane iz Uredbe (ES) št. 882/2004 in Direktive 2000/29/ES, bi bilo treba pooblastiti Izvajalsko agencijo za potrošnike, zdravje, kmetijstvo in hrano (v nadaljnjem besedilu: Agencija), ustanovljeno z Izvedbenim sklepom Komisije 2013/770/EU (6).
                  
               
                     (7)
                  
                  
                     Treba je omogočiti plačilo zamudnih obresti na podlagi člena 116(5) finančne uredbe.
                  
               
                     (8)
                  
                  
                     Da bi omogočili prožnost pri izvajanju delovnega programa, je primerno dovoliti spremembe, ki se ne bi smele šteti za večje spremembe za namene člena 110(5) finančne uredbe.
                  
               
                     (9)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Delovni program
            Letni sklep o financiranju, ki predstavlja letni delovni program za izvajanje programa „Boljše usposabljanje za varnejšo hrano“ za leto 2019, kakor je opisan v Prilogi, se sprejme.
         
         
            Člen 2
            Prispevek Unije
            Najvišji prispevek Unije za izvajanje programa za leto 2019 znaša 18 000 000 EUR in se financira iz proračunskih sredstev iz proračunske vrstice 17.04.03 splošnega proračuna Unije.
            Proračunska sredstva iz prvega odstavka lahko krijejo tudi zamudne obresti.
         
         
            Člen 3
            Klavzula o prožnosti
            Skupne spremembe sredstev, namenjenih posebnim ukrepom, ki ne presegajo 20 % največjega prispevka Unije iz prvega odstavka člena 2 tega sklepa, se ne štejejo za večje spremembe za namene člena 110(5) finančne uredbe, če ne vplivajo bistveno na naravo ukrepov in cilj delovnega programa. Povečanje največjega prispevka Unije iz prvega odstavka člena 2 tega sklepa ne presega 20 %.
            Pristojni odredbodajalec lahko uporablja spremembe iz prvega odstavka. Navedene spremembe se uporabljajo v skladu z načeli dobrega finančnega poslovodenja in sorazmernosti.
         
         
            V Bruslju, 26. marca 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 193, 30.7.2018, str. 1.
         
            (2)  UL L 189, 27.6.2014, str. 1.
         
            (3)  Uredba (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (UL L 165, 30.4.2004, str. 1).
         
            (4)  Direktiva Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (UL L 169, 10.7.2000, str. 1).
         
            (5)  Sporočilo Komisije Svetu in Evropskemu parlamentu „Boljše usposabljanje za varnejšo hrano“ (COM(2006) 519 final z dne 20. septembra 2006).
         
            (6)  Izvedbeni sklep Komisije 2013/770/EU z dne 17. decembra 2013 o ustanovitvi Izvajalske agencije za potrošnike, zdravje in hrano ter razveljavitvi Sklepa 2004/858/ES (UL L 341, 18.12.2013, str. 69).
      
      
         
            PRILOGA
            1.   Uvod
            
            Na podlagi ciljev iz Uredbe (ES) št. 882/2004 in Direktive 2000/29/ES ta delovni program vsebuje naslednje ukrepe, ki se financirajo, in razčlenitev proračuna za leto 2019:
            
                        
                                    1.1
                                 
                                 
                                    Javna naročila (izvedena z neposrednim upravljanjem): zunanja naročila za izvedbo programa za usposabljanje in drugih orodij za učenje
                                 
                              
                     
                        18 000 000  EUR
                     
                  
                        SKUPAJ
                     
                     
                        18 000 000  EUR
                     
                  2.   Javna naročila
            
            Splošna proračunska sredstva, v letu 2019 rezervirana za pogodbe o javnih naročilih, znašajo 18 000 000 EUR.
            PRAVNA PODLAGA
            
                        Uredba (ES) št. 882/2004, člen 51
                        Direktiva 2000/29/ES, člen 2(1)(i)
                        Uredba (EU) št. 652/2014, člen 31 in člen 36(1)
                     
                  PRORAČUNSKA VRSTICA
            
                        Proračunska vrstica: 17 04 03
                     
                  SPLOŠNI OPIS PREDVIDENIH POGODB
            
                        Za vsako spodaj navedeno tehnično vprašanje se sklene ena ali več neposrednih ali posebnih pogodb za izvajanje storitev. Ocenjuje se, da bo podpisanih približno 20 neposrednih ali posebnih pogodb za izvajanje storitev. Izvajalci so odgovorni za organizacijo vseh vidikov usposabljanja, vključno z izbiro ustreznih mentorjev, pripravo programa usposabljanja in vsega tehničnega materiala, po potrebi organizacijo obiskov na terenu, najemom prostorov za usposabljanje in organizacijo logističnih vidikov za udeležence (prevoz, namestitev, prehrana).
                     
                  PREDMET PREDVIDENIH POGODB
            V letu 2019 bodo usposabljanja zajemala naslednje teme:
            
                        Dejavnosti
                     
                     
                        Znesek v EUR
                     
                  
                        Pripravljenost na bolezni živali
                     
                     
                        1 140 000 
                     
                  
                        Pravila o dobrobiti živali
                     
                     
                        890 000 
                     
                  
                        Antimikrobična odpornost
                     
                     
                        1 115 000 
                     
                  
                        Živilska higiena in prožnost
                     
                     
                        1 055 000 
                     
                  
                        Informacije o živilih in sestava živil
                     
                     
                        850 000 
                     
                  
                        HACCP
                     
                     
                        1 600 000 
                     
                  
                        Mikrobiološka merila in zoonoze
                     
                     
                        930 000 
                     
                  
                        Goljufije s hrano in elektronsko trgovanje
                     
                     
                        910 000 
                     
                  
                        Pripravljenost na izbruhe okužb z živili in njihovo upravljanje
                     
                     
                        730 000 
                     
                  
                        Sanitarna in fitosanitarna pravila EU
                     
                     
                        2 460 000 
                     
                  
                        Ocena določenih aktivnih snovi v okviru uredb o biocidnih proizvodih in fitofarmacevtskih sredstvih
                     
                     
                        530 000 
                     
                  
                        Zahteve glede higiene mesa in nadzor nad njo
                     
                     
                        1 040 000 
                     
                  
                        Novi režim za zdravje rastlin
                     
                     
                        1 290 000 
                     
                  
                        Pripravljenost in krizno upravljanje v zvezi z živalmi, hrano in rastlinami
                     
                     
                        760 000 
                     
                  
                        Krepitev poročil Unije o pregledu
                     
                     
                        750 000 
                     
                  
                        BTSF Academy ter spletno učenje in poučevanje
                     
                     
                        1 350 000 
                     
                  
                        Izredna izobraževanja o zdravju in dobrobiti živali, zdravju rastlin in varnosti hrane, konference, krizne vaje ter orodja za učenje in posredovanje znanja
                     
                     
                        600 000 
                     
                  
                        
                           SKUPAJ
                        
                     
                     
                        
                           18 000 000 
                        
                     
                  ZASTAVLJENI OPERATIVNI CILJI
            
                        Zastavljeni operativni cilji so razvoj, organizacija in upravljanje programov usposabljanja na opredeljenih področjih, s čimer se zagotovi visoka raven usposobljenosti nadzornega osebja, enotnejši, objektivnejši in učinkovitejši uradni nadzor povsod v Uniji ter prispevek k enotnejšim postopkom nadzora med državami članicami EU in njihovimi partnericami zunaj EU.
                     
                  PRIČAKOVANI REZULTATI
            
                        Po pričakovanjih Komisije naj bi bili rezultati naslednji:
                        
                                    (a)
                                 
                                 
                                    izboljšanje ozaveščenosti in znanja nadzornega osebja na opredeljenih področjih usposabljanja;
                                 
                              
                                    (b)
                                 
                                 
                                    zagotovitev skupnega razumevanja veljavnih določb in orodij Unije v zvezi z uradnim nadzorom na opredeljenih področjih usposabljanja;
                                 
                              
                                    (c)
                                 
                                 
                                    širjenje najboljših praks za uradni nadzor na opredeljenih področjih usposabljanja;
                                 
                              
                                    (d)
                                 
                                 
                                    spodbujanje izmenjave izkušenj, da se doseže višja raven strokovne usposobljenosti in usklajenosti pri pristopu k uradnemu nadzoru na opredeljenih področjih usposabljanja;
                                 
                              
                                    (e)
                                 
                                 
                                    izboljšanje zmogljivosti uradnih organov za pripravljenost na krize v zvezi z živalmi, hrano in rastlinami ter njihovo upravljanje.
                                 
                              
                  IZVAJANJE
            
                        Izvajalska agencija za potrošnike, zdravje, kmetijstvo in hrano bo imela za upravljanje in uporabo na voljo 18 000 000  EUR (za financiranje ukrepov za varnost hrane na podlagi Uredbe (ES) št. 882/2004 in Direktive 2000/29/ES) (Izvedbeni sklep Komisije 2013/770/EU).
                     
                  OKVIRNO ČASOVNO OBDOBJE ZA ZAČETEK POSTOPKOV JAVNEGA NAROČANJA
            
                        Približno v drugem in tretjem četrtletju leta 2019.
                     
                  OKVIRNA VREDNOST RAZPISA
            
                        18 000 000  EUR